TV-Gids vir Donderdag 29 Oktober 2015
JY LEES NOU TV-Gids vir Donderdag 29 Oktober 2015
18:30 Villa Rosa (kykNET): Marius beland in die sop en Liam speel sy speletjie met volle oorgawe. Eben probeer vir Vicky verras, maar sy tydsberekening is sleg. Saskia is op die punt om haar sin te kry. Monique en Vincent het verskillende agendas.
18:30 7de Laan (SABC2): Thinus besoek vir Marko, maar gaan Anna vrede met Marko se verlede kan maak? Bonita en Charmaine ondersteun Felicity.
19:30 Binnelanders (kykNET): Adelyn se koue skouer lei tot iemand wat hul planne bekend maak. Steve kry goeie raad by sy skoonpa se prokureur, en daar is alweer groot moles in die Ferreira-huishouding.
20:00 Bravo! (kykNET): Legendariese sanger, Randall Wicomb, stel sy biografie bekend. Ons kuier op die nuwe rolprent, 'Verskietende Ster', se filmstel. En ons draai by die jaarlikse Rooi Rose tee vir KANSA.
20:30: Boer soek 'n vrou (kykNET): Ons maak 'n draai op die plase voordat die dames arriveer. Dit is 'n spanningsvolle tyd vir die boere. Hulle bespreek strategie en hulle gevoelens met Nadia. Dan kom die dames op die plaas aan, en die boer sit sy beste voet voor.
20:30 Gothika (e.tv): 'n Psigiater word ná 'n motorongeluk wakker as 'n pasiënt in die psigiatriese hospitaal waar sy gewerk het, met geen herinnerings van wat gebeur het nie.
21:00 Masters of Sex (M-Net Edge): The Good Wife se Josh Charles sluit aan aas die parfuummagnaa Dan Logan, wat seks in 'n bottel wil vasvang.
21:00 Empire (FOX): Lucious en Cookie sit hul verskille opsy en werk saam om hul familie te beskerm.
21:30 The Night Shift (M-Net): Vanaand val 'n gebou in mekaar en 'n geheimsinnige dokter red die dag.